**Zmluva o dielo**

*uzatvorená v zmysle ustanovenia § 536 a nasl. zákona č. 513/1991 Zb. Obchodného zákonníka v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších prepisov (ďalej v texte len „****zmluva****“)*

Zmluvné strany :

**Objednávateľ :** Slovenská poľnohospodárska univerzita v Nitre

Sídlo Andreja Hlinku č. 2, 949 76 Nitra

Štatutárny orgán: doc. Ing. Klaudia Halászová, PhD., rektorka

Osoby oprávnené na rokovanie

vo veciach technických: Ing. Roman Flóriš PhD, e-mail: [roman.floris@uniag.sk](mailto:roman.floris@uniag.sk)

tel : 037/641 5736

Bankové spojenie : štátna pokladnica

IČO : 00 397 482

DIČ : 2021252827

( ďalej v texte len „**objednávateľ**“)

**Zhotoviteľ : ....................................**

Sídlo : ....................................

V mene ktorého koná : ....................................

Telefón : ....................................

e- mail : ....................................

Osoby oprávnené na rokovanie

vo veciach zmluvy :

vo veciach technických : .................................... e-mail:.................tel.:.................

Bankové spojenie : .....................................

IBAN: .....................................

IČO : .....................................

DIČ : .....................................

IČ DPH : .....................................

Spoločnosť zapísaná : .....................................

( ďalej v texte len „**zhotoviteľ**“)

***Úvodné ustanovenia***

Táto zmluva sa uzatvára na základe zadávania zákazky s názvom PD – prestavba pavilónu BA, karta zákazky #SPU-PD-5-003 vyhlásenej dňa 5.4.2024 v rámci Dynamického nákupného systému s názvom Architektonické a projektové služby – pozemné stavby pre potreby SPU v Nitre (ďalej len ako „DNS“), (DNS vyhlásený vo VVO č. 210/2023 pod číslom 34863-MUS dňa 26.10.2023).

* + - 1. **Článok I.**
      2. **PREDMET ZMLUVY**
  1. Predmetom tejto zmluvy je záväzok zhotoviteľa vo vlastnom mene, na vlastné náklady a zodpovednosť a rovnako s odbornou starostlivosťou:
     1. vypracovať a dodať objednávateľovi, v rozsahu a za podmienok stanovených v tejto zmluve architektonickú štúdiu a projektovú dokumentáciu pre stavebné povolenie v rozsahu realizačného projektu pre stavbu **„PD na prestavbu pavilónu BA“,** vrátane výkonu odborného autorského dozoru projektantapodľa všetkých zákonov platných v čase vypracovania v súlade s opisom predmetu plnenia, ktorý tvorí prílohu č. 2 zmluvy.
     2. splniť pokyny objednávateľa k splneniu požiadaviek - pri návrhu zariadení pre vybavenie budúcej prevádzky uprednostniť zariadenia, ktoré sú podľa novej kategorizácie (od 1.marca 2021) zaradené do triedy energetickej účinnosti A.
     3. poskytnúť súčinnosť pri vykonávaní kontrol zo strany riadiaceho orgánu
     4. Pre vylúčenie pochybností zmluvné strany uvádzajú, že predmetom plnenia zmluvy podľa bodu 1.1.1, 1.1.2 a 1.1.3 je najmä výkon činností pre riadne ukončenie projektu

* 1. Zhotoviteľ berie na vedomie, že kvalitou diela sa pre účely zmluvy rozumie vyhotovenie diela v súlade s požiadavkami uvedenými v tejto zmluve a platnými právnymi predpismi, so zohľadnením ust. § 46 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „Stavebný zákon“), v zmysle ktorého zhotoviteľ zodpovedá za úplnosť a správnosť spracovanej dokumentácie podľa § 45 ods. 2 Stavebného zákona a rovnako za realizovateľnosť stavby podľa zhotoviteľom vypracovaného projektu. Ak dielo nebude spĺňať ktorúkoľvek z uvedených požiadaviek kvality, ide o vadu diela, ktorú je zhotoviteľ povinný odstrániť na vlastné náklady.

**Článok II.**

**VECNÉ VYMEDZENIE PREDMETU A ROZSAHU DIELA**

* 1. Zhotoviteľ sa zaväzuje vypracovať a dodať objednávateľovi dielo v termínoch podľa čl. IV. zmluvy v nasledovnom rozsahu :
     1. **Architektonická štúdia objektu**, ako 1. míľnik pre odsúhlasenie dispozičného riešenia a rozmiestnenie technológie. Štúdia bude taktiež obsahovať zdokumentovanie skutočného stavu objektu, pričom štúdia bude minimálne obsahovať:

A. Textovú časť

B. Výkresovú časť

* + - Pôdorysy riešených podlaží
    - 3x Zvislý Rez
    - Architektonické pohľady
    - Koncepty riešenia technického zázemia objektu

C. Kapacitno-ekonomické ukazovatele s kalkuláciou predpokladanej investičnej náročnosti

Výstup z Architektonickej štúdie musí byť predložený v zmluvnej lehote, vo forme papierových

Paré v 4 vyhotoveniach a 1 x na CD nosiči vo forme pdf a dwg.

* + 1. **Dokumentácia pre stavebné povolenie v rozsahu realizačného projektu (ďalej v texte aj ako „DSP“) v rozsahu :** 
       1. DSP musí poskytnúť architektonickú, priestorovú, dispozično-prevádzkovú, konštrukčnú a materiálovú charakteristiku stavby. DSP je zhotoviteľ povinný vypracovať v  rozsahu tejto zmluvy, v súlade s príslušnými právnymi predpismi, najmä Stavebným zákonom a vyhláškou č. 453/2000 Z. z. ktorou sa vykonávajú niektoré ustanovenia stavebného zákona v znení neskorších právnych predpisov, zákonom č. 135/1961 Zb. v znení neskorších právnych predpisov a jeho vykonávacieho predpisu, vyhláškou č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších právnych predpisov, príslušnými platnými STN, STN EN normami, požiadavkami objednávateľa a rozhodnutiami príslušných orgánov. Zhotoviteľ je povinný objednávateľovi odovzdať DSP vypracovanú oprávnenou osobou podľa § 45 ods. 4 Stavebného zákona.
       2. DSP má obsahovať a riešiť minimálne:
    - Zameranie skutkového stavu objektu a stavebno-technické zdokumentovanie a posúdenie
    - Statické posúdenie jestvujúceho stavu objektu
    - Projekt zateplenia a obnovy povrchových úprav obvodových stien, výmena výplne otvorov, zateplenie a výmena krytiny strešného plášťa objektu, významná obnova interiéru budovy
    - významná obnova technického zariadenia budovy - EL, VZT, SLP, ZTI a Data, VYK, Obnoviteľné zdroje – Termo-solar, Fotovoltaika, MaR, kamerový a prístupový systém
      1. DSP je potrebné vypracovať v zmysle platných STN pre jej následné vyjadrenie a posúdenie oprávnenou právnickou osobou na účely stavebného konania *podľa § 4 ods. 1 písm. d)*, zákona č. 124/2006 Z. z., Regionálnemu úradu verejného zdravotníctva a Hasičskému a záchranného zboru.
    - DSP bude spracovaná ako projekt stavby pre stavebné povolenie v podrobnosti realizačného projektu.
    - DSP bude spracovaná za účelom získania potrebných verejno-právnych povolení a podkladov VO na pre výber zhotoviteľa a na realizáciu diela.
    - Súčasťou projektovej dokumentácie bude položkovitý výkaz výmer a projektový rozpočet spracovaný v metodike vhodnej pre VO a dohodnutej so spracovateľom dokumentov VO.
    - Výkaz Výmer a Projektový rozpočet bude spracovaný v štruktúre umožňujúcej žiadosť o NFP. Podmienky a detailné požiadavky členenia spresní objednávateľ písomne v podkladoch.
    - PD by mala zapracovať odporúčania poskytnutého projektového energetického hodnotenia a zadanie objednávateľa.
      1. Rozsah DSP v zmysle vyhlášky MŽP SR č.453/2000, rešpektujúc štandardy klienta. DSP bude minimálne obsahovať:

A. Sprievodná správa

B. Súhrnné\_koordinačné riešenie stavby + situácie

C. Dokumentácia stavebných objektov

D. Dokumentácia prevádzkových súborov

E. Projekt organizácie výstavby

F. Doklady

G. Celkové náklady stavby

* DSP rieši potrebné profesijné časti a stavebné objekty a súbory, avšak minimálne v rozsahu:
  + 1.1 Architektonicko-stavebné riešenie + všetky potrebné detaily
  + 1.2 Nosné konštrukcie a statika
  + 1.4 Zdravotechnické inštalácie
  + 1.5 Vykurovanie
  + 1.6 Vzduchotechnika a chladenie
  + 1.7 Umelé osvetlenie a vnútorné silnoprúdové rozvody
  + 1.8 Ústredne a vnútorné slaboprúdové rozvody
  + 1.9 Bleskozvod
  + 1.10 Elektroinštalácia
  + 1.11 Požiarna ochrana
  + 1.12 Vonkajšia a vnútorná dažďová kanalizácia
  + 1.13 Fotovoltaika
  + 1.14 Fotothermika
  + 1.15 Plynoinštalácia a rozvody plynu
  + 1.16 Technologické odsávanie
  + 1.17 Kamerový a monitorovací systém
  + 1.18 Slaboprúdové rozvody (Wifi, LAN, HSP, EPS a podľa projektu PO a požiadaviek zadávateľa
  + 1.19 Meranie a regulácia

Ostatné v zmysle požiadaviek, ktoré vyplynú z projektu a PO (HSP, EPS)

* + - 1. **DSP bude vyhotovená v súlade s výzvou Slovenskej inovačnej a energetickej agentúry - OP Slovensko na podporu energetickej efektívnosti a využívania OZE vo verejných budovách, kód výzvy: PSK-SIEA-002-2023-DV-EFRR.**
  1. Počas prípravy DSP je potrebné minimálne 2x oboznámiť objednávateľa s postupom prác a stavom riešenia.
  2. Počas spracovania DSP je zhotoviteľ povinný rozpracovanú dokumentáciu pravidelne prerokovávať s objednávateľom podľa článku X. bodu 10.1 a 10.2 tejto zmluvy.
  3. Zhotoviteľ je zároveň povinný objednávateľovi dodať v rámci DSP doklady o rokovaniach, ktoré zhotoviteľ vykonal v súvislosti s plnením povinností podľa tejto zmluvy.
  4. Projektová dokumentácia bude vypracovaná v súlade s Metodickou príručkou k výstavbe a obnove budov vydanou Úradom vlády SR, pre potreby predloženia žiadosti o nenávratný finančný príspevok z Plánu obnovy.
  5. Zhotoviteľ je povinný DSP spracovať tak, aby DSP poskytla podklad na prípravu a uskutočnenie celej stavby a umožnila spracovať podrobnú kalkuláciu stavebných nákladov. Zhotoviteľ je povinný dodať objednávateľovi ako súčasť DSP súhrnný rozpočet s rekapituláciou nákladov a položkovitý rozpočet stavby, t. j. ocenený výkaz výmer (ďalej aj ako „rozpočet“) a zadanie s výkazom výmer pre výber zhotoviteľa stavby. Zhotoviteľ je povinný rozpočet spracovať podľa objektovej skladby, pričom jednotlivé profesie nebudú oceňované v súboroch, ale budú oceňované položkovo. Každá položka musí obsahovať poradové číslo, kód, podrobný popis, množstvo, mernú jednotku, jednotkovú cenu, náklady spolu.
  6. Zhotoviteľ je zároveň povinný dodať objednávateľovi ako súčasť DSP aj zhotoviteľom vypracovaný projekt organizácie výstavby.
  7. Zhotoviteľ je povinný vypracovať a dodať objednávateľovi DSP v deviatich (9) vyhotoveniach, v tlačenej podobe, pričom každé vyhotovenie musí obsahovať  textovú a grafickú časť. Paré 1-2 musia obsahovať rozpočet (2 ks) a paré 3-6 musia obsahovať výkaz výmer (4 ks). Položkovitý rozpočet a zadanie s výkazom výmer musia byť vypracované v zmysle kódov rozpočtových cenníkov. Jedno vyhotovenie DSP je zhotoviteľ povinný predložiť objednávateľovi aj v elektronickej podobe vo formáte .pdf, .dwg, .xlsx. 1x na CD nosiči a 1x na USB nosiči.

2.9 **Výkon odborného autorského dozoru projektanta zahŕňa:**

* zúčastniť sa odovzdania staveniska zhotoviteľovi,
* kontrolovanie súladu zhotovovanej stavby s DSP,
* poskytovanie stanovísk a vysvetlení k DSP potrebných na zabezpečenie plynulosti výstavby, posudzovanie prípadných návrhov zhotoviteľa na zmeny a odchýlky oproti schválenej projektovej dokumentácií z pohľadu technického a technologického riešenia, finančnej náročnosti, doby výstavby a ďalších podmienok súvisiacich s predmetom stavby a vyjadrovanie sa k nim,
* posudzovanie a vyjadrovanie sa k požiadavkám zhotoviteľa na tzv. práce naviac, t. j. práce nad rozsah stanovený schválenou DSP,
* účasť na operatívnych a kontrolných dňoch stavby,
* na základe zistených skutočnosti vyjadrovanie sa k prípadným zmenám stavebných a technologických postupov,
* posudzovanie návrhov na zmeny realizácie stavby oproti DSP a zúčastňovať sa zmenových konaní,
* ak majú navrhované zmeny dopad na vydané stavebné povolenie, upozorniť stavebníka na túto skutočnosť,
* zúčastňovanie sa na konaniach na prípadné zmeny stavby pred dokončením,
* predkladanie stanovísk s vysvetlením a návrhom riešenia k prípadným skrytým vadám,
* poskytovanie vysvetlení potrebných na vypracovanie dodávateľskej dokumentácie,
* účasť na odovzdaní / prevzatí stavby alebo jej časti a kolaudačnom konaní v súlade so všeobecnými platnými záväznými predpismi,
* v prípade nemožnosti výkonu autorského dozoru z dôvodu práceneschopnosti alebo iných skutočností zabezpečiť za seba plnohodnotnú náhradu.

**Článok III.**

**SPÔSOB PLNENIA PREDMETU ZMLUVY**

* 1. Zhotoviteľ je povinný plnenie podľa tejto zmluvy ako odbornú činnosť v rozsahu podľa § 45 Stavebného zákona vykonávať prostredníctvom fyzických osôb, ktoré disponujú oprávnením na výkon takýchto činností podľa príslušných osobitných právnych predpisov. Na splnenie povinnosti podľa predchádzajúcej vety, je zhotoviteľ povinný predložiť objednávateľovi platné oprávnenia na výkon činnosti v rozsahu plnenia podľa tejto zmluvy, vydané podľa osobitných predpisov a zároveň predložiť zmluvy uzatvorené s osobami, ktorých technickými a odbornými kapacitami zhotoviteľ preukáže svoju technickú a/alebo odbornú spôsobilosť. Skutočnosť podľa tohto bodu je zhotoviteľ povinný preukázať objednávateľovi najneskôr v deň podpisu tejto zmluvy, ako aj kedykoľvek počas trvania platnosti a účinnosti tejto zmluvy.
  2. Nesplnenie ktorejkoľvek povinnosti uvedenej v bode 3.1 tohto článku zmluvy riadne a včas sa považuje za podstatné porušenie zmluvy.
  3. Zhotoviteľ je povinný písomne alebo e-mailom upozorniť objednávateľa bez zbytočného odkladu na nevhodnú povahu pokynov a podkladov daných mu objednávateľom na vykonanie diela, ak zhotoviteľ mohol túto nevhodnosť zistiť pri vynaložení odbornej starostlivosti, inak zhotoviteľ zodpovedá za spôsobenú škodu.
  4. V prípade nesúhlasných vyjadrení ktoréhokoľvek z dotknutých orgánov a organizácii, je zhotoviteľ povinný bezodkladne, najneskôr do 10 pracovných dní odo dňa doručenia nesúhlasného stanoviska alebo vyjadrenia zhotoviteľovi, na vlastné náklady prepracovať, upraviť, opraviť a/alebo doplniť Dokumentáciu uvedenú v článku II. bod 2.1 a 2.2 tejto zmluvy, a to spôsobom a v rozsahu požadovanom na dosiahnutie vydania súhlasných vyjadrení všetkých dotknutých orgánov a organizácii za účelom vydania právoplatného stavebného povolenia a kolaudačného rozhodnutia a takto opravenú Dokumentáciu doručiť v lehote podľa tohto bodu objednávateľovi. Nesplnenie ktorejkoľvek povinnosti zhotoviteľa podľa tohto bodu sa považuje za podstatné porušenie zmluvy.
  5. Zmeny predmetu zmluvy v priebehu vypracovávania Dokumentácie podľa článku II. tejto zmluvy oproti dohodnutému rozsahu, a to najmä z dôvodu zmeny príslušnej legislatívy, alebo vydaním rozhodnutí príslušných správnych orgánov, a ďalších zmien, ktoré ovplyvnia termín odovzdania alebo cenu diela, je objednávateľ oprávnený zohľadniť upravením termínu odovzdania a ceny diela dodatkom ku zmluve, ak tento postup neodporuje zákonu o verejnom obstarávaní v platnom znení.
  6. Zhotoviteľ prehlasuje, že sa v plnom rozsahu oboznámil s rozsahom a povahou predmetu zmluvy, že sú mu známe všetky potrebné technické, kvalitatívne a iné podmienky k vypracovaniu požadovanej Dokumentácie a že disponuje takými kapacitami a odbornými znalosťami, ktoré sú k plneniu predmetu tejto zmluvy potrebné a dielo je na základe uvedeného spôsobilý vykonať pre objednávateľa v zmysle zmluvy riadne a včas.

**Článok IV.**

**ČAS A MIESTO PLNENIA**

* 1. Zhotoviteľ sa zaväzuje, že vypracuje a odovzdá objednávateľovi bez vád a nedorobkov
     1. Architektonickú štúdiu **do 6 týždňov odo dňa nadobudnutia účinnosti zmluvy,**
     2. DSP najneskôr **do 12 týždňov odo dňa nadobudnutia účinnosti tejto zmluvy.**
  2. Miestom odovzdania a prevzatia predmetu plnenia podľa bodu 4.1 je sídlo objednávateľa. O odovzdaní a prevzatí predmetu plnenia budú vyhotovené preberacie protokoly, ktoré podpíšu oprávnení zástupcovia oboch zmluvných strán (ďalej v texte len „preberací protokol“). Preberacie protokoly budú tvoriť prílohu faktúr vystavených zhotoviteľom podľa článku VI. bod 6.5 tejto zmluvy. Zhotoviteľ informuje objednávateľa o pripravenosti diela alebo jeho časti na odovzdanie (písomne alebo e-mailom), na základe čoho objednávateľ oznámi zhotoviteľovi presný termín odovzdania diela, ktorý je pre zmluvné strany záväzný.
  3. V prípade, ak predmet plnenia (alebo jeho časť) bude mať v čase jeho odovzdávania vady, údaje o špecifikácií jednotlivých vád spolu s lehotami na ich odstránenie budú uvedené v preberacom protokole, s tým, že predmet plnenia sa nepovažuje do odstránenia vytýkaných vád za odovzdaný. Ak nebude lehota na odstránenia vád určená v preberacom protokol, záväzná je lehota určená objednávateľom. O odovzdaní a prevzatí predmetu plnenia po odstránení jeho vád a nedorobkov, bude zmluvnými stranami spísaný dodatočný preberací protokol, v ktorom zhotoviteľ vyhlási, že vady diela vytknuté objednávateľom v preberacom protokole boli riadne odstránené. Dielo alebo jeho časť sa považuje za prevzaté podpisom preberacieho protokolu zo strany objednávateľa a v prípade, ak sú v preberacom protokole vytknuté akékoľvek vady alebo nedostatky diela, až dňom podpisu dodatočného preberacieho protokolu objednávateľom. Podpisom preberacieho protokolu a/alebo dodatočného preberacieho protokolu nie je dotknutý nárok objednávateľa uplatniť si voči zhotoviteľovi vady a iné nedostatky diela alebo jeho časti. Objednávateľ nie je povinný dielo alebo ktorúkoľvek jeho časť prevziať a podpísať preberací protokol alebo dodatočný preberací protokol v prípade, ak dielo alebo jeho časť vykazuje vady, ktoré spôsobujú nepoužiteľnosť alebo nefunkčnosť diela na zmluvne dohodnutý účel.
  4. Nebezpečenstvo škody na Dokumentácii znáša po celú dobu realizácie diela zhotoviteľ. Nebezpečenstvo škody na Dokumentácii a vlastnícke právo k dielu prechádza na objednávateľa momentom prevzatia diela od zhotoviteľa v súlade s bodom 4.3 tohto článku zmluvy.

**Článok V.**

**SÚČINNOSŤ OBJEDNÁVATEĽA**

* 1. Objednávateľ je povinný na základe riadne doručenej žiadosti zhotoviteľa, poskytnúť zhotoviteľovi súčinnosť potrebnú pre realizáciu diela, informácie, podklady ako aj dokumenty, ktoré sú nevyhnutne potrebné pre vypracovanie Dokumentácie a plnenie ostatných ustanovení predmetnej zmluvy a ktoré má objednávateľ k dispozícii; žiadosť je zhotoviteľ povinný zasielať objednávateľovi v elektronickej podobe, a to e-mailom na e-mailovú adresu objednávateľa: [peter.lacko@uniag.sk](mailto:peter.lacko@uniag.sk).
  2. Po dobu preukázaného omeškania sa objednávateľa s poskytnutím súčinnosti podľa ods. 5.1, nie je zhotoviteľ v omeškaní s plnením tej časti zmluvných povinností, na ktorú je nesplnenie povinnosti objednávateľa poskytnúť zhotoviteľovi súčinnosť viazané.

**Článok VI.**

**CENA A PLATOBNÉ PODMIENKY**

* 1. Cena bola stanovená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Cena za predmet plnenia špecifikovaný v článku II. tejto zmluvy bola medzi zmluvnými stranami dohodnutá na sumu celkom vo výške ....................**EUR s DPH** (slovom: .............................. euro s DPH).
  3. Zhotoviteľ upozorní na skutočnosť, že je, alebo nie je platiteľom DPH. Ak sa zhotoviteľ stane platiteľom DPH počas trvania zmluvy, cena dohodnutá v zmluve je konečná a nebude navýšená, bude upravená na základ dane a sadzbu DPH.
  4. Cena uvedená v bode 6.2 sa považuje za konečnú cenu počas trvania platnosti a účinnosti tejto zmluvy a sú v nej zahrnuté všetky náklady zhotoviteľa súvisiace s plnením predmetu tejto zmluvy.
  5. Na základe dohody zmluvných strán, cena za predmet plnenia podľa tejto zmluvy bude uhradená na základe faktúry vystavených zhotoviteľom po riadnom vykonaní a prevzatí celého diela objednávateľom podľa čl. II. Prílohou faktúry po odovzdaní diela musí byť preberací protokol alebo dodatočný preberací protokol podpísaný objednávateľom. Zhotoviteľ je oprávnený vystaviť faktúru v lehote do siedmych (7) dní odo dňa prevzatia diela objednávateľom v zmysle článku IV. bod 4.3 tejto zmluvy.
  6. Objednávateľ výslovne súhlasí so zaslaním faktúry v elektronickej podobe, a to e-mailom na e-mailovú adresu objednávateľa: [peter.lacko@uniag.sk](mailto:peter.lacko@uniag.sk).. Faktúra sa považuje za doručenú, dňom jej riadneho doručenia na e-mailovú adresu objednávateľa.
  7. Objednávateľ sa zaväzuje uhradiť zhotoviteľovi cenu diela alebo jej časť do (30) dní odo dňa doručenia faktúry zhotoviteľa podľa bodu 6.6 tohto článku vystavenej v súlade so zmluvou, a to na bankový účet zhotoviteľa uvedený v záhlaví tejto zmluvy. Pre tento účel sa za deň úhrady považuje dátum odpísania uhrádzanej sumy z účtu objednávateľa.
  8. Faktúra musí obsahovať všetky náležitosti daňového dokladu a musí byť vyhotovená v súlade so všetkými aplikovateľnými právnymi predpismi. Ak faktúra bude obsahovať nesprávne a/alebo neúplné údaje a/alebo nebude vystavená v súlade so zmluvou, objednávateľ je oprávnený vrátiť ju zhotoviteľovi na prepracovanie s uvedením vytýkaných nedostatkov. Zhotoviteľ je povinný faktúru podľa charakteru nedostatku opraviť alebo vystaviť novú. Vrátením faktúry neplynie lehota jej splatnosti a objednávateľ nie je v omeškaní s úhradou ceny diela alebo jej časti. Nová lehota splatnosti začína plynúť dňom doručenia novej alebo opravenej faktúry objednávateľovi podľa bodu 6.6 zmluvy.

**Článok VII.**

**ZODPOVEDNOSŤ ZA VADY, ZÁRUČNÁ DOBA**

* 1. Zhotoviteľ sa pri plnení predmetu tejto zmluvy zaväzuje dodržiavať všeobecne záväzné právne predpisy, technické normy a ustanovenia tejto zmluvy. Zhotoviteľ sa bude riadiť Dokumentáciou, Prílohou č. 1, Prílohou č. 2 a Prílohou č. 3 cenníka UNIKA 2020, pokynmi objednávateľa, zápismi a dohodami zmluvných strán, ako aj rozhodnutiami a vyjadreniami príslušných orgánov a organizácií a účastníkov územného konania. V Dokumentácii nie je možné uvádzať obchodné mená a technické špecifikácie, ktoré by odkazovali na konkrétneho výrobcu, ale iba ich opis, parametre, vlastnosti a pod..
  2. Zhotoviteľ je povinný:

1. vykonať dielo s potrebnou odbornou starostlivosťou,
2. vykonať dielo v objednávateľom požadovanom rozsahu, kvalite, včas a bez vád,
3. bezodkladne informovať objednávateľa o všetkých skutočnostiach, ktoré by mohli mať vplyv na kvalitu alebo vypracovanie diela (alebo jeho časti) a/alebo na termín dokončenia diela a/alebo riadneho odovzdania diela, vrátane vplyvu vyššej moci, za ktorú sa na účely zmluvy považuje vojna a prírodná katastrofa, a to bezodkladne, najneskôr do 3 dní od skutočnosti, ktorá zakladá dôvod podľa tohto odseku zmluvy, inak sa má za to, že dielo bude vykonané v súlade so zmluvou riadne a včas,
4. po splnení predmetu tejto zmluvy vrátiť objednávateľovi všetky podklady a dokumenty, ktoré mu boli poskytnuté v súvislosti s plnením zmluvy, a to najneskôr do 3 dní.
   1. Zhotoviteľ zodpovedá za to, že Dokumentácia (ako aj jej jednotlivé časti) ako aj dielo, bude mať vlastnosti dojednané v tejto zmluve a bude zodpovedať požiadavkám stanoveným touto zmluvou, technickými normami a platnými právnymi predpismi a že nebude mať vady, ktoré by bránili jeho využitiu na zmluvne dohodnutý účel.
   2. Zhotoviteľ poskytuje na dielo (a jeho jednotlivé časti) záruku v trvaní šesťdesiat mesiacov (60) mesiacov; záručná doba začne plynúť od prevzatia diela alebo jeho časti objednávateľom podľa článku IV. bod 4.3 tejto zmluvy.
   3. Zhotoviteľ zodpovedá za vady, ktoré má dielo (alebo jeho časť) v okamihu, keď prechádza nebezpečenstvo škody na objednávateľa v zmysle tejto zmluvy, a to aj v prípade, keď sa vada stane zjavnou až po tomto okamihu. Zhotoviteľ zároveň zodpovedá za akúkoľvek vadu diela ( alebo jeho časti), ktorá sa vyskytne aj po okamihu uvedenom v predchádzajúcej vete, ak táto vada vznikne v dôsledku porušenia povinností zhotoviteľa v zmysle tejto zmluvy.
   4. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu písomne upozornil objednávateľa a ten na ich použití trval.
   5. Objednávateľ sa zaväzuje, že vadu diela (alebo jeho časti) uplatní písomne u zhotoviteľa bezodkladne po jej zistení. Oznámenie objednávateľa o  vadách ( reklamácia) musí obsahovať:
5. číslo predmetnej zmluvy,
6. označenie reklamovanej časti diela,
7. popis vady,

(ďalej v texte len „reklamácia“).

* 1. Zhotoviteľ je povinný odstrániť vadu diela (alebo jej časti) v lehote päť (5) pracovných dní odo dňa doručenia reklamácie zhotoviteľovi.
  2. V prípade objektívnej nemožnosti dodržania termínu stanoveného v bode 7.8 zhotoviteľom (napr.: v zložitého a/alebo náročného procesu odstránenia vady a pod.), je zhotoviteľ povinný objednávateľa o tejto skutočnosti bezodkladne informovať, najneskôr v termíne podľa bodu 7.8 zmluvy, a to prostredníctvom elektronickej pošty, e-mailom na adresy poverených zamestnancov objednávateľa uvedené v záhlaví tejto zmluvy. Zhotoviteľ je v takom prípade zároveň povinný oznámiť objednávateľovi predpokladaný časový rámec odstránenia vady, ktorý nie je pre objednávateľa záväzný.
  3. V prípade, ak zhotoviteľ neodstráni vadu diela (alebo jeho časti) v lehote stanovenej v odseku 7.8, objednávateľ je oprávnený:

1. vady odstrániť prostredníctvom tretej osoby na náklady zhotoviteľa a/alebo
2. požadovať od zhotoviteľa zaplatenie zmluvnej pokuty podľa článku VIII. zmluvy a/alebo
3. požadovať od zhotoviteľa uhradenie škody, ktorá mu vznikla v dôsledku vád Dokumentácie (alebo jej časti).

Ustanovením tohto bodu zmluvy nie je dotknuté oprávnenie objednávateľa uplatniť si voči zhotoviteľovi ďalšie nároky z vád diela.

* 1. Zhotoviteľ je povinný uzatvoriť zmluvu o poistení zodpovednosti za škodu spôsobenú projektovou činnosťou (ďalej v texte len ,poistná zmluva“) a túto udržiavať v platnosti po celú dobu trvania zmluvy, a to do výšky poistného krytia najmenej 100 000,00 EUR (slovom : stotisíc euro).
  2. Poistnú zmluvu v zmysle ods. 7.11, príp. potvrdenie o uzatvorení poistnej zmluvy a doklad o úhrade poistnej sumy je zhotoviteľ povinný predložiť objednávateľovi najneskôr v deň podpísania tejto zmluvy. Zhotoviteľ je povinný zabezpečiť platnosť a účinnosť  poistnej zmluvy uzatvorenej v zmysle ods. 7.11 po celú dobu platnosti a účinnosti tejto zmluvy.
  3. V prípade, že sa počas záručnej doby projektovej dokumentácie alebo počas realizácie stavby vykonávanej na jej základe preukáže nekvalita diela, neúplnosť projektovej dokumentácie, prípadne budú zistené iné vady projektovej dokumentácie ako napr. nezrovnalosti v stavebnej časti, nesúlad s výkazom výmer/rozpočtom, chýbajúce časti projektovej dokumentácie a jednotlivé časti stavby, ktoré sú nevyhnutné pre realizáciu a správne fungovanie stavby, chybne uvedené rozmery, počty kusov jednotlivých prvkov, nesprávne použitá technológia v projekte a podobne, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia v lehote vyplývajúcej z bodu 7.8. Rovnako má objednávateľ nárok požadovať od zhotoviteľa náhradné plnenie vždy, ak projektová dokumentácia kvalitatívne nezodpovedá účelu a povahe diela na jej základe zhotovovaného.

**Článok VIII.**

**SANKCIE ZA PORUŠENIE ZMLUVY**

* 1. V prípade nesplnenia ktorejkoľvek povinnosti zhotoviteľa uvedenej v článku II. až článku IV. tejto zmluvy riadne a včas, je zhotoviteľ povinný zaplatiť objednávateľovi zmluvnú pokutu vo výške **100,00 EUR** (slovom: sto euro) za každý deň omeškania so splnením povinnosti, a to za každé jednotlivé porušenie povinnosti samostatne, a to aj opakovane.
  2. V prípade nesplnenia povinnosti zhotoviteľa uvedenej v článku VII. bod 7.8 tejto zmluvy riadne a včas, je zhotoviteľ povinný zaplatiť objednávateľovi zmluvnú pokutu vo výške 100,00 EUR (slovom: sto euro) za každý deň omeškania so splnením povinnosti, a to samostatne, za každé jednotlivé porušenie zmluvnej povinnosti, aj opakovane.
  3. V prípade nesplnenia ktorejkoľvek povinnosti zhotoviteľa uvedenej v článku X. bod 10.10 zmluvy riadne a včas, je zhotoviteľ povinný uhradiť objednávateľovi zmluvnú pokutu vo výške 25 EUR za každý deň omeškania so splnením povinnosti s ktorou je v omeškaní až do jej riadneho splnenia, a to za každé porušenie povinnosti samostatne, aj opakovane.
  4. V prípade, že objednávateľ poruší svoju zmluvnú povinnosť, na ktorej plnenie sa zaviazal v článku VI. bod 6.7 tejto zmluvy, zhotoviteľ je oprávnený uplatniť si voči objednávateľovi nárok na zaplatenie zmluvnej pokuty vo výške 50,00 EUR (slovom: päťdesiat euro), a to za každý aj začatý deň omeškania s úhradou.
  5. Okrem prípadov upravených v iných článkoch tejto zmluvy má objednávateľ tiež právo na zmluvnú pokutu vo výške:

8.5.1  10 % z celkovej ceny diela v zmysle tejto zmluvy, ak projektová dokumentácia, ktorá je predmetom podľa tejto zmluvy bude mať nedostatky uvedené v bode 7.13 tejto zmluvy, ktoré budú mať v čase zhotovovania stavby/realizácie stavebných prác podľa projektovej dokumentácie alebo počas plynutia záručnej doby tejto stavby/stavebných prác vplyv na navýšenie ceny stavby/stavebných prác alebo spôsobia potrebu prác, výkonov alebo dodávok, ktoré neboli uvedené v pôvodnom výkaze výmer/rozpočte.

8.5.2  nákladov, ktoré musel objednávateľ vynaložiť na realizáciu chýbajúcich stavebných prác alebo na nápravu nevhodne zvolených postupov v diele, za účelom zabezpečenia užívania schopnosti stavby, zhotovovanej na základe projektovej dokumentácie v zmysle tejto zmluvy.

8.5.3  pokuty, sankcie, ktoré by boli objednávateľovi uložené príslušným orgánom za konanie, ktoré bolo zapríčinené nekvalitným, resp. vadným vypracovaním projektovej dokumentácie.

* 1. Zmluvné strany berú na vedomie, že splnením povinnosti zaplatiť zmluvnú pokutu podľa bodu 8.1 až 8.5 nezanikajú povinnosti zmluvných strán, plnenie ktorých je zabezpečené dohodou o zmluvnej pokute.
  2. Dohodou o zmluvnej pokute nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške, a to aj vo výške presahujúcej výšku zmluvnej pokuty.
  3. Objednávateľ má právo pri uplatňovaní zmluvných pokút a/alebo iných peňažných nárokov voči zhotoviteľovi započítať takéto pohľadávky jednostranným právnym úkonom s akoukoľvek (aj nesplatnou) pohľadávkou zhotoviteľa voči objednávateľovi. Zhotoviteľ je oprávnený jednostranne započítať peňažné nároky voči objednávateľovi s pohľadávkami objednávateľa vo
  4. či zhotoviteľovi len s predchádzajúcim písomným súhlasom objednávateľa, inak sa započítanie považuje za neplatné.
  5. Zhotoviteľ nie je oprávnený bez predchádzajúceho písomného súhlasu objednávateľa, previesť svoje práva a povinnosti vyplývajúce z tejto zmluvy, alebo ich časť, na tretiu osobu. Absencia písomného súhlasu objednávateľa podľa predchádzajúcej vety spôsobuje neplatnosť takéhoto právneho úkonu vykonaného zhotoviteľom. Nahradenie pôvodného zhotoviteľa novým zhotoviteľom je zmenou tejto zmluvy, ktorú je možné vykonať výlučne na základe písomného dodatku a v súlade s ust. § 18 ods. 1 písm. d) zákona o verejnom obstarávaní.
  6. Zhotoviteľ nie je oprávnený postúpiť na tretiu osobu akékoľvek svoje pohľadávky vzniknuté voči objednávateľovi na základe a/alebo v súvislosti s touto zmluvou a/alebo v súvislosti s plnením záväzkov podľa tejto zmluvy. Akékoľvek postúpenie vykonané bez predchádzajúceho písomného súhlasu objednávateľa sa považuje za neplatné.

**Článok IX.**

**UKONČENIE ZMLUVY**

* 1. Táto zmluva zaniká jej riadnym plnením okrem jej ustanovení, ktoré na základe prejavu vôle zmluvných strán alebo z dôvodu ich právnej povahy zostávajú v platnosti aj po skončení tejto zmluvy.
  2. Predmetná zmluva zanikne:
     1. **dohodou zmluvných strán** ku dňu uvedenému v takejto dohode;
     2. **odstúpením od zmluvy**, z dôvodov uvedených v zmluve a/alebo v zákone a/alebo v prípade podstatného porušenia tejto zmluvy, pričom za  podstatné porušenie zmluvy sa považuje okrem prípadov uvedených v zmluve aj:

1. nesplnenie ktorejkoľvek povinnosti zhotoviteľa uvedenej v článku II. bod 2.1 a 2.2 a/alebo článku III. bod 3.1. a 3.4 a/alebo článku IV. bod 4.1., a/alebo v článku VII. bod 7.1, 7.2., 7.8, 7.11 a 7.12 a/alebo v článku X. bod 10.1., 10.2, 10.8, 10.9 a 10.10 tejto zmluvy riadne a včas, ak zhotoviteľ uvedenú povinnosť nesplní ani do 10 dní od doručenia písomného upozornenia objednávateľa zhotoviteľovi;
2. ak objednávateľ aj napriek písomnému upozorneniu zhotoviteľa, s upozornením na možnosť odstúpenia od zmluvy, nesplní svoje zmluvné povinnosti na plnenie ktorých sa zaviazal v zmysle článku VI. ods. 6.7 tejto zmluvy ani v dodatočnej lehote 20 dní odo dňa doručenia písomného upozornenia od zhotoviteľa na omeškanie s plnením jeho zmluvnej povinnosti;
   * 1. **odstúpením objednávateľa od zmluvy** v prípade, ak v  priebehu účinnosti tejto zmluvy bude na majetok zhotoviteľa vyhlásený konkurz alebo povolená reštrukturalizácia, alebo ak bude zhotoviteľ preukázateľne spĺňať zákonné podmienky na začatie konkurzného alebo reštrukturalizačného konania, v zmysle zákona č. 7/2005 Z. z. o konkurze a reštrukturalizácii v znení neskorších predpisov.
     2. Odstúpenie od zmluvy musí byť písomné a doručené druhej zmluvnej strane. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou práv na zmluvné a zákonné sankcie (napr. právo na náhradu škody, právo na zmluvnú pokutu, atď.), ako aj s výnimkou nároku na náhradu škody a s výnimkou zmluvných ustanovení, ktoré na základe prejavu vôle zmluvných strán alebo z dôvodu ich právnej povahy zostávajú v platnosti aj po skončení platnosti a účinnosti tejto zmluvy.
     3. **zrušením zmluvy a zaplatením odstupného,** v prípade, ak v priebehu trvania predmetného zmluvného vzťahu nastanú na strane zhotoviteľa také okolnosti, pre ktoré nebude schopný plniť svoje zmluvné povinnosti; zmluvné strany sa dohodli, že v súlade s ust. § 355 ods. 1 zákona č. 513/1991 Zb. Obchodný zákonník, je zhotoviteľ oprávnený pred poskytnutím čo i len časti plnenia podľa zmluvy objednávateľovi, zmluvu zrušiť, a to zaplatením odstupnéhovo výške 20% ( slovom : dvadsať percent) z celkovej ceny diela uvedenej v bode 6.2 zmluvy.
        1. zmluvné strany sa dohodli, že zhotoviteľ je oprávnený predmetnú zmluvu zrušiť zaplatením odstupného aj v prípade, ak vykonal a odovzdal objednávateľovi časť diela, za ktoré mu bola zo strany objednávateľa zaplatená alikvotná časť ceny za dielo podľa článku VI. bod 6.2 a 6.7 tejto zmluvy; v takom prípade zhotoviteľ zaplatí objednávateľovi odstupné vo výške 20% ( slovom : dvadsať percent) z ceny zhotoviteľom nevykonanej a neodovzdanej časti diela určenej ku dňu doručenia oznámenia o využití práva zhotoviteľa na zrušenie zmluvy objednávateľovi. V prípade rozporu strán o výške odstupného podľa tohto odseku zmluvy je objednávateľ oprávnený požiadať o určenie výšky odstupného nezávislú odborne spôsobilú osobu (napr. znalec), pričom určenie odstupného v posudku podľa tohto odstavca bude pre zmluvné strany záväzné. Náklady na vyhotovenie posudku znáša zmluvná strana, ktorá výšku odstupného určila odlišne od výšky určenej posudkom.
        2. k zrušeniu predmetnej zmluvy podľa ods. 9.2.5 dôjde len v prípade, ak budú súčasne splnené nasledovné podmienky :
3. zhotoviteľ písomne oznámi objednávateľovi, že využíva svoje právo na zrušenie zmluvya
4. zhotoviteľ zaplatí objednávateľovi dohodnuté odstupné;
   * + 1. Pre vylúčenie akýchkoľvek pochybností platí, že k zrušeniu tejto zmluvy podľa ods. 9.2.5 dôjde len v prípade kumulatívneho splnenia podmienok uvedených v ods. 9.2.5.2 tohto článku zmluvy, a to dňom v ktorom budú splnené obe podmienky podľa bodu 9.2.5.2 zmluvy.
   1. Objednávateľ má právo odstúpiť od zmluvy v prípadoch, aj keď dôjde k porušeniu povinností zhotoviteľa v súlade s ustanovením § 19 zákona o verejnom obstarávaní a o zmene a doplnení niektorých zákonov v platnom znení.
   2. V prípade zániku zmluvy podľa ods. 9.2.5.1 tohto článku, sa zmluvné strany dohodli, že objednávateľ je oprávnený použiť zhotoviteľom dodanú časť diela na účel uvedený v zmluve, pričom zánikom zmluvy nezaniká nárok objednávateľa na prípadné zmluvné pokuty a náhradu škody, ktoré vznikli do dňa zániku zmluvy, ako ani ustanovenia o záruke na dodanú časť diela podľa článku VII. zmluvy, ako ani licenčná zmluva vzťahujúca sa k časti diela odovzdanej objednávateľovi pred zánikom zmluvy podľa článku XI. zmluvy. Zhotoviteľ podpisom zmluvy súhlasí a potvrdzuje, že objednávateľ je oprávnený doplniť, zmeniť, upraviť, spracovať alebo inak využiť časť diela dodanú mu zhotoviteľom pred zrušením zmluvy podľa odseku 9.2.5.1 za účelom dosiahnutia účelu podľa tejto zmluvy.
   3. Ukončením zmluvy nie je dotknutý nárok objednávateľa na zaplatenie zmluvnej pokuty, ani nárok na náhradu škody.

**Článok X.**

**OSOBITNÉ USTANOVENIA**

* 1. Zhotoviteľ je povinný zabezpečovať uskutočňovanie pravidelného zasadnutia výrobného výboru v priebehu plnenia predmetu tejto zmluvy, a to v rozsahu najmenej raz mesačne, za účelom umožniť objednávateľovi výkon kontroly nad realizáciou diela.
  2. Zhotoviteľ je povinný zvolať prvé zasadnutie výrobného výboru najneskôr do pätnástich (15) pracovných dní od doručenia výzvy objednávateľa zhotoviteľovi a následne v intervaloch podľa bodu 10.1 tohto článku, na ktorom predloží objednávateľovi rozpracovanosť diela tak, aby bolo možné vecne a technicky posúdiť a skontrolovať rozsah a postup pri vykonávaní prác na diele; každé ďalšie zasadnutie výrobného výboru sa bude konať spravidla v prvý týždeň príslušného kalendárneho mesiaca.
  3. Na zasadnutiach výrobného výboru sú povinní zúčastniť sa oprávnení zástupcovia oboch zmluvných strán.
  4. Zhotoviteľ je povinný pozvať objednávateľa na zasadnutie výrobného výboru písomne alebo prostredníctvom e-mailu v lehote najneskôr päť (5) dní pred uskutočnením zasadnutia výrobného výboru s uvedením miesta a času konania výrobného výboru. V prípade nedodržania lehoty podľa predchádzajúcej vety zhotoviteľom, nie je objednávateľ povinný sa výrobného výboru zúčastniť, čo sa nepovažuje za porušenie jeho povinností podľa zmluvy. V prípade, ak sa objednávateľ v odôvodnených prípadoch nemôže výrobného výboru zúčastniť v termíne oznámenom mu zhotoviteľom, informuje o tejto skutočnosti zhotoviteľa (e-mailom) a zhotoviteľ je povinný navrhnúť objednávateľovi náhradný termín.
  5. Zhotoviteľ je povinný na každom zasadnutí výrobného výboru predložiť objednávateľovi rozpracovanosť diela tak, aby ho bolo možné vecne a technicky posúdiť a skontrolovať. Zhotoviteľ je povinný na každom zasadnutí výrobného výboru informovať objednávateľa o priebehu a výsledku rokovaní s príslušnými orgánmi a právnickými osobami, ktorí sú správcami resp. vlastníkmi príslušných sietí a dotknutými podnikmi a na vyžiadanie predložiť objednávateľovi požadované podklady, vyjadrenia, súhlasné/nesúhlasné stanoviská a pod.
  6. Zo zasadnutia výrobného výboru zhotoviteľ vypracuje podrobný zápis obsahujúci prípadné pokyny objednávateľa, pričom obsah zápisu musí písomne odsúhlasiť zástupca objednávateľa. Objednávateľ je oprávnený v priebehu plnenia predmetu tejto zmluvy aktívne vstupovať do tvorby zápisu, udeľovať zhotoviteľovi pokyny a/alebo požadovať zmeny v zhotoviteľom navrhnutých riešeniach. Zápisy budú tvoriť súčasť podkladovej časti Dokumentácie a diela. Pre vylúčenie pochybností zmluvné strany uvádzajú, že akékoľvek zmeny, ktoré by mali vplyv na zmenu obsahu tejto zmluvy, ako je najmä zmena rozsahu diela, ceny diela, termínov realizácie diela musia byť vykonané formou písomného dodatku k zmluve v súlade so zákonom o verejnom obstarávaní.
  7. Objednávateľ je oprávnený pristúpiť na zmenu záväzku v prípade, ak po nadobudnutí účinnosti tejto zmluvy dôjde k zmene príslušnej legislatívy alebo v prípade, ak rozhodnutia príslušných správnych orgánov budú mať vplyv na predmet plnenia alebo v prípade, ak objednávateľ v súvislosti s predmetom plnenia uplatní voči zhotoviteľovi nové požiadavky. Zmena záväzku podľa predchádzajúcej vety musí byť v súlade so zákonom o verejnom obstarávaní.
  8. Zhotoviteľ je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o. i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
2. zabezpečiť splnenie povinnosti podľa písm. a.) tohto bodu u každého subdodávateľa a navrhovaného nového subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
3. oznamovať objednávateľovi aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
4. zabezpečiť, aby noví subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, v rozsahu predmetu subdodávky.
   1. Zhotoviteľ je povinný uviesť kompletný zoznam svojich všetkých subdodávateľov spolu s predmetom subdodávky a podielom na celkovej realizácii diela v Prílohe č. 1 tejto Zmluvy. Zhotoviteľ je oprávnený zmeniť subdodávateľa len s predchádzajúcim písomným súhlasom objednávateľa. Žiadosť o zmenu subdodávateľa písomne predkladá zhotoviteľ objednávateľovi minimálne 5 (päť) pracovných dní pred plánovaným dátumom zmeny subdodávateľa. Zhotoviteľ podľa § 41 ods. 3 Zákona č. 343/2015 o verejnom obstarávaní a o zmene a doplnení niektorých zákonov je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia a podľa § 41 ods. 1 zákona o verejnom obstarávaní údaje o predmete subdodávky a podiele subdodávateľa na celkovej realizácii diela. Tieto informácie uvádza zhotoviteľ v Prílohe č. 1 tejto zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje objednávateľovi. Ak zhotoviteľ chce zmeniť subdodávateľa počas trvania zmluvy, je povinný spolu so žiadosťou o zmenu subdodávateľa poskytnúť objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Objednávateľ nie je povinný súhlas na zmenu subdodávateľa zhotoviteľovi udeliť, čo sa nepovažuje za porušenie jeho zmluvných povinností.
   2. Ak počas verejného obstarávania na výber zhotoviteľa stavby budú objednávateľovi doručené prípadné žiadosti o vysvetlenie k upresneniu súťažných podkladov týkajúcich sa projektovej dokumentácie a rozpočtu, je zhotoviteľ povinný poskytnúť k týmto žiadostiam na vlastné náklady písomné vysvetlenie a toto doručiť objednávateľovi do 48 hodín od obdržania požiadavky od objednávateľa na podanie vysvetlenia. Zhotoviteľ sa zaväzuje neposkytovať informácie o predmete zmluvy priamo uchádzačom. Porušenie ktorejkoľvek povinnosti podľa tohto bodu sa považuje za podstatné porušenie zmluvy.

**Článok XI.**

**LICENCIA**

* 1. Zmluvné strany potvrdzujú, že Dokumentácia (a jej časti) vyhotovená zhotoviteľom je predmetom ochrany podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon)“.
  2. Zhotoviteľ poskytuje objednávateľovi vecne, časovo a územne neobmedzenú licenciu (súhlas) na používanie diela v súlade s ust. § 19 ods. 4 Autorského zákona, a to najmä na spracovanie diela, vrátane úpravy diela (najmä za účelom doplnenia požiadaviek a potrieb objednávateľa a potreby bližšieho rozpracovania diela pre účely súvisiaceho projektu), rozširovanie, rozmnožovanie, preklad, sprístupňovanie a spracovanie Dokumentácie (alebo jej časti) akýmkoľvek spôsobom, vrátane použitia diela pri výbere zhotoviteľa stavby a zaradenia diela do súborného diela, najmä pre potreby sumarizačných a propagačných publikácii o objednávateľovi, ako aj na verejné vystavenie diela v sídle objednávateľa alebo na webovom sídle objednávateľa. Súčasťou zhotoviteľom udelenej licencie je aj výhradné právo objednávateľa voľne upravovať alebo zabezpečiť úpravu Dokumentácie (alebo jej časti) treťou osobou alebo inak spracovať alebo zabezpečiť spracovanie alebo doplnenie Dokumentácie (alebo jej časti).
  3. Zhotoviteľ udeľuje objednávateľovi výhradnú licenciu. Licencia sa udeľuje vo vzťahu k dielu ako celku ako aj k akejkoľvek jeho časti. Objednávateľ je oprávnený poskytnúť sublicenciu v rozsahu udelenej licencie tretej osobe.
  4. Zmluvné strany sa výslovne dohodli, že cena za udelenú licenciu a súhlas s poskytnutím sublicencie podľa bodu 11.3 tohto článku je zahrnutá v cene za predmet plnenia, uvedenej v článku VI. bod 6.2 tejto zmluvy, bez akýchkoľvek ďalších finančných nárokov zhotoviteľa voči objednávateľovi.
  5. Zhotoviteľ sa zaväzuje a potvrdzuje, že odovzdaním diela objednávateľovi v súlade s touto zmluvou a ani udelením licencie podľa tohto článku neboli porušené práva ani iné oprávnené záujmy tretích osôb.
  6. Ak zhotoviteľ uskutočnením diela alebo jeho realizáciou, prípadne realizáciou jeho časti, ktorá bude predstavovať autorské dielo, poveril tretiu osobu, je zhotoviteľ povinný zabezpečiť, aby mu táto osoba udelila licenciu a/alebo sublicenciu na jeho použitie v rozsahu rovnakom ako je uvedené v tomto článku zmluvy tak, aby licenciu (sublicenciu) bol oprávnený udeliť objednávateľovi a/alebo previesť ju na objednávateľa v súlade s touto zmluvou.
  7. Zhotoviteľ týmto udeľuje objednávateľovi súhlas na použitie diel tretích strán v rozsahu, v akom mu bol udelený. Zhotoviteľ zodpovedá za porušenie práv inej osoby, t. j. subdodávateľa z priemyselného alebo iného duševného vlastníctva v dôsledku použitia autorského diela objednávateľom.

**Článok XII.**

**DORUČOVANIE**

* 1. Pokiaľ v tejto zmluve nie je výslovne uvedené inak, zmluvné strany sa dohodli, že všetky písomné oznámenia podľa tejto zmluvy budú doručované doporučenou zásielkou a) prostredníctvom pošty, b) kuriérom alebo iným vhodným spôsobom, a to na kontaktné adresy zmluvných strán uvedené v záhlaví tejto zmluvy, okrem prípadu, ak zmluvná strana preukázateľne písomne oznámila druhej zmluvnej strane zmenu kontaktnej adresy.
  2. Písomnosť sa považuje za doručenú dňom jej prevzatia adresátom alebo ním poverenou osobou. Písomnosť sa považuje za doručenú aj dňom márneho uplynutia úložnej lehoty a to aj v prípade, ak sa o uložení zásielky adresát nedozvedel, ako aj vrátením zásielky odosielateľovi ako nedoručenej, nedoručiteľnej alebo neprevzatej a v prípade osobného doručenia alebo doručenia kuriérom aj dňom odmietnutia prevzatia zásielky adresátom.
  3. V prípade komunikácie elektronickou poštou sa zásielka doručuje na e-mailové adresy uvedené v záhlaví tejto zmluvy a za doručenú sa považuje okamihom prijatia potvrdenia o doručení elektronickej pošty. V prípade nevystavenia potvrdenia o doručení elektronickej pošty sa zásielka odoslaná elektronickou poštou považuje za doručenú dňom jej odoslania.
  4. Akékoľvek úkony smerujúce k ukončeniu zmluvy a/alebo uplatnenia práva na zrušenie zmluvy podľa článku IX. bod 9.2.5 zmluvy musia byť vykonané písomne a doručované prostredníctvom poštového podniku, doporučenou zásielkou.

**Článok XIII.**

**ZÁVEREČNÉ USTANOVENIA**

* 1. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v súlade s ust. § 5a ods.1 zákona o slobodnom prístupe k informáciám v spojení s ust. § 47a zákona č. 40/1964 Zb. Občiansky zákonník v znení neskorších predpisov.
  2. Predmetná zmluva je vyhotovená v štyroch (4) vyhotoveniach, z ktorých každé má charakter originálu, tri (3) vyhotovenia obdrží objednávateľ a jedno (1) jej vyhotovenie obdrží zhotoviteľ. Zmluva sa spravuje ustanoveniami Obchodného zákonníka a slovenských právnych prepisov, bez použitia kolíznych noriem.
  3. Zhotoviteľ berie na vedomie, že je povinný strpieť výkon kontroly/auditu/overovania na mieste súvisiaceho s dodávaným tovarom, prácami a službami, kedykoľvek počas platnosti a účinnosti Zmluvy o poskytnutí nenávratného finančného príspevku, ak takáto bude uzatvorená, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami v tomto prípade sú:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisia a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktami EÚ.
   1. Zmluvné strany si dohodli ako podmienku platnosti tejto zmluvy, ako aj jej prípadných dodatkov, písomnú formu učinenú v listinnej podobe a dohodu v celom rozsahu.
   2. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany a ktoré musia byť v súlade s § 18 platného zákona o verejnom obstarávaní.
   3. Pre prípad, že sa niektoré z ustanovení tejto zmluvy stane neplatným alebo neúčinným, táto okolnosť nespôsobuje neplatnosť alebo neúčinnosť ostatných ustanovení zmluvy a zmluvné strany sú povinné nahradiť neplatné alebo neúčinné ustanovenie novým, svojim obsahom najbližšie vystihujúcim účel, ktorý zmluvné strany chceli v čase uzatvárania zmluvy dosiahnuť.
   4. Pre prípad, že po dobu trvania tohto zmluvného vzťahu dôjde k akejkoľvek zmene v identifikačných údajoch zmluvných strán uvedených v záhlaví tejto zmluvy, každá zo zmluvných strán je povinná písomne oznámiť takúto zmenu druhej zmluvnej strane, a to bezodkladne po tom, ako k takej zmene dôjde.
   5. Zmluvné strany sa zaväzujú riešiť spory prednostne formou uzatvorenia zmieru. V prípade, že sa spor nevyrieši uzatvorením zmieru, zmluvné strany sú oprávnené predložiť spor na riešenie príslušnému súdu v Slovenskej republike.
   6. Zmluvné strany vyhlasujú, že im nie sú známe žiadne okolnosti, ktoré by bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá tým druhej zmluvnej strane vznikne.
   7. Zmluvné strany zároveň vyhlasujú, že si text zmluvy riadne prečítali, jeho obsahu porozumeli, sú si vedomé všetkých právnych následkov vyplývajúcich z tejto zmluvy, zmluva vyjadruje ich slobodnú a vážnu vôľu bez akýchkoľvek omylov, čo potvrdzujú vlastnoručnými podpismi.

V ................. dňa .................... V Nitre, dňa ....................

**Za zhotoviteľa : Za objednávateľa :**

...................................................... .........................................................

doc. Ing. Klaudia Halászová, PhD.

rektorka

**Príloha č.1 k zmluve**

**Podiel plnenia zo Zmluvy,**

**ktorý má zhotoviteľ v úmysle zabezpečiť subdodávateľom**

Obchodné meno zhotoviteľa:

Sídlo:

IČO:

**Predmet zákazky:**

**PD pre modernizáciu a stavebné úpravy ŠD Nová doba pri SPU v Nitre**

|  |  |  |  |  |
| --- | --- | --- | --- | --- |
| **Pop. č.** | **Hodnota plnenia**  **vyjadrená v % (percentách) k ponukovej cene** | **Predmet plnenia** | **Identifikačné údaje subdodávateľa v rozsahu: obchodné sídlo, IČO** | **Identifikačné údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Uchádzač uvádza údaje o subdodávateľoch, ak sú mu známi

Dátum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pečiatka, meno a podpis uchádzača[[1]](#footnote-1)

***Čestné vyhlásenie Zhotoviteľa***

názov, adresa, IČO..................................................................................,

že každý uvedený **subdodávateľ spĺňa alebo najneskôr v čase plnenia bude spĺňať podmienky uvedené v bode 10.7. tejto zmluvy o dielo.**

V ..............................................., dňa .....................................

Príloha č. 2 Opis predmetu zákazky

**Prestavba a modernizácia pavilónu BA**

Predmetom zákazky je projektová dokumentácia pre stavebné povolenie v podrobnosti realizačného projektu, ktorá rieši prestavbu a modernizáciu pavilónu „BA“ pri Slovenskej poľnohospodárskej univerzite v Nitre , na časti pozemku KN reg. „C“, parc. č. 1188 o  zastavanej ploche objektu približne 504 m2 katastrálne územie Chrenová, zapísaný na liste vlastníctva č. 922, ako Budova pre školstvo na vzdelávanie a výskum, súpisné číslo 1515, vlastník Slovenská poľnohospodárska univerzita v Nitre . Objekt pavilónu „BA“ je samostatne stojaca budova a nachádza sa v zadnej časti areálu SPU, za skleníkmi botanickej záhrady a zo západnej strany susedí s pavilónom BG SPU a z južnej časti je k budove pripojená spojovacia chodba budovy Potravinový inkubátor. Objekt je pripojený na všetky inžinierske siete, elektrinu, pitný vodovod, kanalizáciu, plyn a je vykurovaný z neďalekej centrálnej kotolne SPU. V súčasnosti v budove nie je riešená žiadna vzduchotechnika, miestnosti sú len prirodzene odvetrávané. K predmetnej budove patrí aj priľahlé parkovisko a prístupové komunikácie na pozemku KN reg. „C“, parc. Č. 1186/14.

**SÚČASNÝ ÚČEL VYUŽITIA OBJEKTU**

Pavilón BA bol postavený v 60tych rokoch minulého storočia a v súčasnosti je využívaný Ústavom potravinárstva Fakulty biotechnológie a potravinárstva. Jedná sa o dvojpodlažný, samostatne stojaci objekt v tvare obdĺžnika o rozmere 39,5m x 12,6m. V budove sa okrem administratívnych priestorov nachádzajú aj laboratóriá, priestory na skladovanie a cvičebne.

**STAVEBNO-KONŠTRUKČNÝ POPIS OBJEKTU**

Nosnú konštrukciu objektu tvorí prefabrikovaná železobetónová konštrukcia s výplňovým murivom s tehál CDm hr.150mm, vodorovnú – stropná prefabrikovaná konštrukcia a strešnú konštrukciu budovy tvorí prefabrikovaná stropná konštrukcia s tepelnou izoláciou a krytinou z vlnitých dosák. Vonkajšie povrchy sú upravené brizolitovou fasádnou omietkou a obkladom z prírodného kameňa. Vnútorné povrchové úpravy tvorí vápenná omietka, keramické obklady a olejové nátery, podlahové – betónový poter s keramickou dlažbou alebo PVC podlahovinou.

Otvorové konštrukcie nie sú pôvodné - plastové okná/dvere s dvojitým presklením.

V novembri 2023 bolo pre objekt pavilónu BA vypracované Projektové energetické hodnotenie, s odporúčaniami pre projektové energetické obnovenie objektu v rámci budúceho projektu, spracovateľom, autorizovaným stavebným inžinierom - Ing. Petrom Candrákom, ktorý je u investora k dispozícii ku nahliadnutiu.

**Zámer a funkcia objektu:**

Z hľadiska využitia objektu, účel budovy zostáva po modernizácii nezmenený. Projektom sa nebude zväčšovať pôdorysný rozmer objektu, okrem hrúbky teplého izolantu na obvodových stenách. Dispozičné riešenie miestností sa meniť nebude.

**Projektová dokumentácia** **pre** **Prestavbu a modernizáciu objektu BA** má riešiť kompletnú modernizáciu a návrh opatrení pre zvýšenie energetickej hospodárnosti objektu.

Projektová dokumentácia pre stavebné povolenie v podrobnosti realizačného projektu pre získanie právoplatných stavebných povolení a pre realizáciu má obsahovať a riešiť minimálne:

* + - Zameranie skutkového stavu objektu a stavebno-technické zdokumentovanie a posúdenie
    - Statické posúdenie jestvujúceho stavu objektu
    - Projekt zateplenia a obnovy povrchových úprav obvodových stien, výmena výplne otvorov, zateplenie a výmena krytiny strešného plášťa objektu, významná obnova interiéru budovy
    - významná obnova technického zariadenia budovy - EL, VZT, SLP, ZTI a Data, VYK, Obnoviteľné zdroje – Termo-solar, Fotovoltaika, MaR, kamerový a prístupový systém

Projektovú dokumentáciu je potrebné vypracovať v zmysle platných STN pre jej následné vyjadrenie a posúdenie oprávnenou právnickou osobou na účely stavebného konania *podľa § 4 ods. 1 písm. d)*, zákona č. 124/2006 Z. z., Regionálnemu úradu verejného zdravotníctva a Hasičskému a záchranného zboru.

* + - PD bude spracovaná ako projekt stavby pre stavebné povolenie v podrobnosti realizačného projektu.
    - PD bude spracovaná za účelom získania potrebných verejno-právnych povolení a podkladov VO na pre výber zhotoviteľa a na realizáciu diela.
    - Súčasťou projektovej dokumentácie bude položkovitý výkaz výmer a projektový rozpočet spracovaný v metodike vhodnej pre VO a dohodnutej so spracovateľom dokumentov VO.
    - Výkaz Výmer a Projektový rozpočet bude spracovaný v štruktúre umožňujúcej žiadosť o NFP. Podmienky a detailné požiadavky členenia spresní objednávateľ písomne v podkladoch.
    - PD by mala zapracovať odporúčania poskytnutého projektového energetického hodnotenia a zadanie objednávateľa.

Rozsah projektovej dokumentácie v zmysle vyhlášky MŽP SR č.453/2000, rešpektujúc štandardy klienta. Projektová dokumentácia bude minimálne obsahovať:

A. Sprievodná správa

B. Súhrnné\_koordinačné riešenie stavby + situácie

C. Dokumentácia stavebných objektov

D. Dokumentácia prevádzkových súborov

E. Projekt organizácie výstavby

F. Doklady

G. Celkové náklady stavby

* PD rieši potrebné profesijné časti rozdelené do stavebných objektov a prevádzkových súborov, avšak minimálne v rozsahu:
  + 1.1 Architektonicko-stavebné riešenie + všetky potrebné detaily
  + 1.2 Nosné konštrukcie a statika
  + 1.4 Zdravotechnické inštalácie
  + 1.5 Vykurovanie
  + 1.6 Vzduchotechnika a chladenie
  + 1.7 Umelé osvetlenie a vnútorné silnoprúdové rozvody
  + 1.8 Ústredne a vnútorné slaboprúdové rozvody
  + 1.9 Bleskozvod
  + 1.10 Elektroinštalácia
  + 1.11 Požiarna ochrana
  + 1.12 Vonkajšia a vnútorná dažďová kanalizácia
  + 1.13 Fotovoltaika
  + 1.14 Fotothermika
  + 1.15 Plynoinštalácia a rozvody plynu
  + 1.16 Technologické odsávanie
  + 1.17 Kamerový a monitorovací systém
  + 1.18 Slaboprúdové rozvody (Wifi, LAN, HSP, EPS a podľa projektu PO a požiadaviek zadávateľa
  + 1.19 Meranie a regulácia

Ostatné v zmysle požiadaviek, ktoré vyplynú z projektu a PO (HSP, EPS a iné)

Výstup - Projektová dokumentácia - musí byť predložená v lehote, vo forme papierových paré 9 vyhotoveniach a 1x na CD nosiči a 1x na USB nosiči.

Miesto plnenia: rektorát SPU v Nitre, Trieda A. Hlinku 2, 949 76 Nitra

Termín dodania: do 12 týždňov od účinnosti zmluvy z procesu VO

Súčasťou procesu spracovania projektovej dokumentácie bude **spracovanie Architektonickej štúdie objektu**, ako 1. míľnik pre odsúhlasenie dispozičného riešenia a rozmiestnenie technológie. Štúdia bude taktiež obsahovať zdokumentovanie skutočného stavu objektu.

**Štúdia bude minimálne obsahovať:**

A. Textovú časť

B. Výkresovú časť

* + - Pôdorysy riešených podlaží
    - 3x Zvislý Rez
    - Architektonické pohľady
    - Koncepty riešenia technického zázemia objektu vrátane rosahu stavebných úprav

C. Kapacitno-ekonomické ukazovatele s kalkuláciou predpokladanej investičnej náročnosti

Výstup z Architektonickej štúdie musí byť predložený v zmluvnej lehote, vo forme papierových paré 4 vyhotoveniach a 1x na CD nosiči vo forme pdf a dwg.

Miesto plnenia: rektorát SPU v Nitre, Trieda A. Hlinku 2, 949 76 Nitra

Termín dodania AŠ: do 6 týždňov od dodania zmluvného spolupôsobenia – podkladov, ako prvý míľnik v procese spracovania PD pre realizáciu stavby. Počas prípravy PD je potrebné minimálne 2x oboznámiť objednávateľa s postupom prác a stavom riešenia. Pred finálnym odovzdaním PD si objednávateľ vyhradzuje min. 1 týždeň odovzdanie PD pre pripomienkovanie.

Súčinnosť investor / dodávateľ PD:

* + údaje o objekte budovy orientačné výkresy skutkového stavu,
  + zadanie a požiadavky zriaďovateľa

Súčinnosť dodávateľ PD:

* + vyžaduje sa výkon autorského dozoru počas celého obdobia výstavby a realizácie projektu, s pravidelnou účasťou na kontrolných dňoch stavby ako aj súčinnosť pri projektovom zapracovaní zmien do projektovej dokumentácie všetkých dotknutých profesií v spolupráci s realizátorom stavebných prác pre kolaudačné konanie s jej autorizáciou.

K predloženiu cenovej ponuky na vyhotovenie projektovej dokumentácii verejný obstarávateľ odporúča obhliadku daného objektu. Obhliadka sa bude konať v termínoch 10.4.2024 a 12.4.2024 o 8:30 po telefonickom dohovore

**Kontaktná osoba:** Ing. Peter Lackó, Útvar investícií a prevádzky , Slovenská poľnohospodárska univerzita v Nitre, e-mail:[peter.lacko@uniag.com](mailto:peter.lacko@uniag.com), tel. č.: +421 37 641 5746

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)